**Boldog Község** **Önkormányzata Képviselő-testületének**

**9./2016. (XI.25.) önkormányzati rendelete**

**az egészségügyi alapellátási körzetekről**

Boldog Község Önkormányzatának Képviselő-testülete az Alaptörvény 32. cikk (1) bekezdés a) pontjában , a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében foglalt feladatkörében eljárva , az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján azegészségügyi alapellátási körzetekről a következőket rendeli el:

1.§

A rendelet hatálya kiterjed Boldog község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra.

2.§

(1) Boldog Község közigazgatási területe egy háziorvosi körzetet alkot.

(2) A körzet székhelye: 3016 Boldog, Turai út 2.

3.§

(1) Boldog Község közigazgatási területe egy házi gyermekorvosi körzetet alkot.

(2) A körzet székhelye: 3016 Boldog, Virág út 2..

4.§

(1) Boldog Község közigazgatási területe egy védőnői körzetet alkot.

(2) A körzet székelye: 3016 Boldog, Turai út 2.

5.§

(1) Boldog Község közigazgatási területe egy fogorvosi körzetet alkot.

(2) A fogorvosi körzet székhelye: 3016 Boldog, Árpád út 12.

6.§

(1) Az alapellátáshoz kapcsolódó központi háziorvosi ügyelet illetve a központi házi gyermekorvosi ügyelet tekintetében Boldog község közigazgatási területe egy körzetet alkot.

(2) A képviselő-testület az alapellátáshoz kapcsolódó központi háziorvosi és házi gyermekorvosi

ügyeleti ellátást az Országos Orvosi Ügyelet Egészségügyi Szolgáltató Közhasznú Nonprofit

Kft. útján feladatátadási-átvállalási szerződés formájában látja el.

(3)Feladatellátás helye: Albert Schweitzer Kórház -Rendelőintézet Központi Háziorvosi Ügyelet 3000 Hatvan, Balassi Bálint út 16.

7.§

Az iskola-egészségügyi ellátás a házi gyermekorvos és védőnő együttes szolgáltatásából áll.

8.§

A képviselő-testület az egészségügyi alapellátás feladatán belül a felnőtt háziorvosi ellátást, a

házi gyermekorvosi ellátást, valamint a fogorvosi ellátást a körzetet működtető szolgáltatóval

megkötött feladatellátási szerződés útján biztosítja.

9.§

(1) E rendelet a kihirdetés napján lép hatályba, ezzel egyidejűleg hatályát veszti a Boldog Községi Önkormányzat 5/2004./II.13./ rendelete a háziorvosi körzetek kialakításáról.

Laczkó Roland Katonáné Fülöp Gabriella

polgármester jegyző

Kihirdetési záradék:

A rendelet 2016. november 25. napján kihirdetésre került.

|  |  |
| --- | --- |
|  | Katonáné Fülöp Gabriella  jegyző |